Berg (Alam-Austria)
Berg on vald (Gemeinde) Austrias Alam-Austria liidumaal Bruck an der Leitha ringkonnas. See oli kuni 1996. aastani koos Wolfsthaliga Wolfsthal-Bergi valla osa. Slovakkiaga on piiripunkt, üle piiri asub Bratislava eeslinn Petržalka. Alates 21. detsembrist 2007 seoses Slovakkia Schengeni viisaruumiga ühinemisega piiripunktis enam kontrolli ei teostata. Berg asub Hundsheimeri mägede eelmägedes, Königswarte (344 m) jalamil.